Rootsis Helsingborgis jätkuvatel kurlingu Euroopa meistrivõistlustel oli neljapäeval võidukas B-divisjonis mängiv Eesti meeskond, kes alistas viimases kohtumises Soome.
Eesti meeskond koosseisus kapten Harri Lill, abikapten Karl Kukner, Tanel Toomväli ja Andres Jakobson oli põhjanaabritest parem numbritega 12:9.
B-divisjoni A-alagrupis sai Eesti kolme võidu ja nelja kaotusega viienda koha. Esikoha sai kuus mängu võitnud Tšehhi, järgnesid Soome (5-2) ja Hispaania (5-2).
Toimetaja: Kristo Tamm